Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelin turvallisuusviranomaiset:
Israel ja Libanon eivät ole sodan partaalla, -
mutta virhearviot voivat johtaa tilanteen eskaloitumiseen.
Bidenin hallinto kiistää raportit, että Israel ja Saudi-Arabia -
olisivat päässeet sopuun suhteidensa normalisoinnista.
Syyrian presidentti Assad: Israelilla on salattuja motiiveja iskeä Syyriaan.
Israel ja Libanon eivät ole sodan partaalla.
Vaikka jännitteet ovat kireimmillään -
sitten vuoden 2006 toisen Libanonin sodan, -
turvallisuusviranomaiset arvioivat kuitenkin, -
että sodan uhka ei ole välitön. Israelin turvallisuusviranomaiset uskovat -
Hizbollahin jatkavan provokaatioitaan Israelin-vastaisella rajalla -
samaan aikaan, kun IDF rakentaa estettä rajan tuntumaan.
Este tulee varmasti häiritsemään -
Hizbollahin operatiivisia suunnitelmia sodan aikana.
Ja vaikka Hizbollahin rajaprovokaatiot-
ovat toistaiseksi olleet pääosin väkivallattomia, -
Israelin viranomaiset uskovat, -
että väkivaltaisuuksien yltyessä tilanne voi eskaloitua nopeasti.
Siksi Israelin puolustusministeri Joav Gallant uhkasi tällä viikolla avoimesti-
Hizbollahin pääsihteeriä Hassan Nasrallahia.
Tarkoitus oli alleviivata, että Israel ei ole kiinnostunut sodasta.
Nasrallahin tekemä virhearviointi voi kuitenkin johtaa nopeasti sotaan, -
joka Israelin puolustusministerin mukaan -
"palauttaa Libanonin kivikaudelle".
Israelin turvallisuusviranomaisten mukaan Hizbollahin toimet -
eivät kuitenkaan vaikuta rajaesteen rakentamistahtiin tulevina kuukausina.
Hizbollah jatkaa valmistautumista sotaan Israelia vastaan -
salakuljettamalla aseita Syyriasta Libanoniin.
Viime yönä sattui tapaus, -
jossa Hizbollahille sotatarvikkeita kuljettanut rekka -
kaatui alamäen mutkassa -
lähellä kristittyjen asuttamaa Kahalehin kaupunkia.
Kun paikallisia asukkaita saapui paikalle, -
rekkaa kuljettaneet Hizbollahin jäsenet tekivät kaikkensa -
pitääkseen väen loitolla.
Tilanne äityi kuitenkin kuolonuhreja vaatineeksi tulitaisteluksi.
Libanonilaisten turvallisuuslähteiden mukaan tulitaistelun tuloksena -
kuoli yksi Hizbollahin jäsen sekä yksi paikallinen kristitty.
Tapaus oli jälleen yksi muistutus -
Hizbollahin harjoittamasta aseiden salakuljetuksesta Libanoniin.
Iranin vallankumouskaartin (IRGC) Quds-joukkojen komentaja, -
kenraalimajuri Esmail Qaani on paraikaa vierailulla -
Hizbollahin pääsihteerin Hassan Nasrallahin luona Beirutissa.
Vain pari kuukautta sitten Qaani kehuskeli, -
että osana Israelin-vastaista sotaa Iranin johto -
on kouluttanut Hizbollahia Libanonissa ja hutheja Jemenissä -
toimimaan "Palestiinan vastarinta-akselin" apuna.
Kyse on terroriryhmistä, -
joiden julkisena tavoitteena on Iranin tavoin tuhota Israel.
Syyrian presidentti Bashar al-Assad sanoo, että Israel valehtelee -
todellisista syistään iskeä iranilaisiin kohteisiin Syyriassa.
Assad väitti televisiohaastattelussa, -
että Israelin iskut alkoivat samaan aikaan -
kun Assadin joukot olivat alkaneet saavuttaa voittoja.
Israel tekee iskuja Syyrian armeijaa vastaan Iran-verukkeella.
Iskut jatkuvat niin kauan kuin Israel on vihollinen ja niin kauan -
kuin me pystymme estämään terroristien suunnitelmia edes osittain.
Israelin iskuthan alkoivat silloin, kun Syyria oli alkanut saavuttaa voittoja, -
emmekä ole lopettaneet vielä.
Assad puhui lisäksi Turkin pyrkimyksistä -
päästä Venäjän välityksellä sopuun järjestelyistä, -
jotka auttaisivat vähentämään jännitteitä.
Kysymykseen siitä, suostuisiko hän tapaamaan presidentti Erdogania, -
Assad vastasi, ettei sellaiselle tapaamiselle ole aihetta.
Turkin kerrotaan kiihdyttäneen iskujaan kurdijoukkoja vastaan -
USA:n tukemien SDF-joukkojen kontrolloimilla alueilla -
Koillis-Syyriassa. Presidentti Assad puhui myös -
sodan jälkeiseen jälleenrakennukseen liittyvistä haasteista.
Assad myönsi, että hänen hallintonsa suurin haaste -
on niin sanottu Caesar Act -pakoteohjelma.
Yhdysvaltain edellinen presidentti Donald Trump -
allekirjoitti kyseisen pakotelain joulukuussa 2019.
Caesar Act on eittämättä ollut haitallinen, -
mutta olemme onnistuneet kiertämään sitä monella tavalla.
Se ei ole suurin haaste. Suurin haaste on terroristien tuhoama infrastruktuuri.
Suurempi haaste on sodan leima, -
joka estää sijoittajia investoimasta Syyriaan.
Suurin haaste on, -
että taloussuhteet voidaan tuhota viikoissa tai kuukausissa, -
mutta niiden korjaaminen vie vuosia. Näin ollen on epärealistista odottaa, -
että nämä suhteet, jotka alkoivat jo lähentyä normaalia, -
johtaisivat taloudellisiin saavutuksiin kuukausien sisällä.
Caesar Act -pakotteet (Caesar Syria Civilian Protection Action) -
ovat selvästi heikentäneet Assadin hallinnon toimintakykyä.
Uusi Assadin hallinnon vastainen lakiesitys -
esiteltiin Yhdysvaltain kongressin ulkoasiainkomitealle 16.5.2023.
Edustajainhuoneen republikaaneista ja demokraateista koostuvan ryhmän -
tavoitteena on entistä tehokkaammin eristää Syyrian hallinto -
kieltämällä kaikki viralliset yritykset tunnustaa tai normalisoida suhteet -
Bashar al-Assadin johtaman Syyrian hallituksen kanssa.
Muita aiheita. Wall Street Journalissa eilen julkaistun raportin mukaan -
USA ja Saudi-Arabia ovat sopineet -
Israelin ja Saudi-Arabian suhteiden normalisoinnin suuntaviivoista.
Raportissa kerrottiin, -
että viranomaiset työstävät nyt sopimuksen yksityiskohtia.
Sopimuksen toivotaan olevan valmis allekirjoitettavaksi -
9―12 kuukauden sisällä. Raportin mukaan Yhdysvallat ja Saudi-Arabia -
ovat päässeet sopuun sopimuksen laajoista linjoista, -
jotta Saudi-Arabia voi tunnustaa Israelin.
Israel puolestaan tekisi myönnytyksiä palestiinalaisille.
USA taas antaisi turvatakuut Saudi-Arabialle ja auttaisi maata -
siviilitarkoituksiin tulevan ydinohjelman rakentamisessa.
Bidenin hallinto reagoi kuitenkin raporttiin -
väittämällä sitä yliampuvaksi.
Minusta tuo raportti liioittelee eikä kuvaa todellista tilannetta.
Jatkamme keskustelua -
Israelin ja Saudi-Arabian suhteiden normalisointimahdollisuudesta.
Ulkoministeri on matkustanut henkilökohtaisesti alueelle -
keskustelemaan asiasta. Puitavaa on vielä paljon.
Jatkamme työtä tämän tavoitteen saavuttamiseksi -
tunnustaen samalla, että prosessi on pitkä ja vaikea. Mutta raportit, -
joiden mukaan olemme päässeet jonkinlaiseen sopimukseen, -
ovat vahvasti liioiteltuja.
Miller myönsi kuitenkin, että edistystä on tapahtunut viime päivinä, -
vaikka sopimuksen mahdolliseen toteutumiseen onkin vielä pitkä matka.
Olemme käyneet hedelmällisiä keskusteluja -
sekä Israelin että Saudi-Arabian kanssa, -
ja nämä keskustelut jatkuvat. Odotan, että lähiviikkoina tapahtuu lisää.
Olemme saavuttaneet edistystä monissa asioissa, -
mutta edessä on vielä pitkä tie ja epävarma tulevaisuus.
Tämä on tärkeä aloite, jonka parissa meidän on syytä jatkaa.
Yhdysvaltalaisvirkamiehet sanoivat TV7:lle, -
etteivät he usko Yhdysvaltojen saavan aikaan -
puolustussopimusta Saudi-Arabian kanssa vielä tässä vaiheessa. USA -
arvostaa suuresti kumppanuuttaan saudien kanssa, virkamiehet sanoivat.
Yhdysvaltojen ja Saudi-Arabian kumppanuudesta -
saatiin jälleen osviittaa tiistaina, -
kun maihinnousualukset USS Bataan ja USS Carter Hall -
operoivat Punaisellamerellä yhdessä saudien HMS Taif -aluksen kanssa.
Centcomin merivoimien mukaan -
yhteisoperaatio oli osoitus USA:n 5. laivaston -
ja saudien kuninkaallisen laivaston vahvasta kumppanuudesta.
Pentagonin apulaistiedottaja Sabrina Singhiltä kysyttiin, -
pitääkö paikkansa, että USA:n laivaston sotilaita sijoitetaan -
kaupallisille aluksille Lähi-itään estämään Iranin vallankumouskaartia-
häiritsemästä rahtiliikennettä strategisella seudulla.
Minulla ei ole tällä hetkellä informoitavaa -
kaupallisille aluksille sijoitetusta merijalkaväestämme.
Koska Iranin vallankumouskaarti -
on jatkanut rahtiliikenteen häirintää alueella, -
ulkoministeri päätti lähettää lisävahvistuksia alueelle -
torjumaan vallankumouskaartin toimia Hormuzinsalmella.
Minulla ei ole antaa muuta lisätietoa asiasta -
kuin mitä Centcom on jo ilmoittanut ja mitä olemme täällä maininneet.
Muiden laivojen osalta en pysty kommentoimaan.
Kiitos seurasta!
Haluan korostaa, että TV7 Israel toimii lahjoitusten varassa.
Jos ohjelmamme ovat siunanneet sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa. Nähdään huomenna, jos Luoja suo.
Suomennos: TV7